Sep 27,2017
ఫార్చ్యూన్‌ జాబితాలో కొచ్చర్‌, శిఖా
న్యూయార్క్‌: అమెరికా తప్పించి ప్రపంచ వ్యాప్తంగా అత్యధిక శక్తిమంతమైన మహిళా వ్యాపారవేత్తల జాబితాలో భారత్‌కు చెందిన ఇద్దరికి స్థానం లభించింది. ఐసీఐసీఐ బ్యాంకు సీఈవో, ఎండీ చందా కొచ్చర్‌, యాక్సిస్‌ బ్యాంక్‌ సీఈవో, ఎండీ శిఖా శర్మాలు జాబితాలో వరుసగా అయిదు, 21 స్థానాల్లో నిలిచినట్టుగా పార్చ్యూన్‌ తన తాజా సంచికలో వెల్లడించింది. అమెరికాలో కాకుండా అతిశక్తిమంతమైన మహిళా వ్యాపారవేత్త జాబితాలో బాన్‌కో స్టాండర్డ్‌ గ్రూపు ఎగ్జిక్యూటివ్‌ చైర్మెన్‌ అనా బోటిన్‌ ప్రథమ స్థానంలో నిలిచారు. గ్లాక్సో స్మిత్‌క్లైన్‌ సంస్థ అధినేత్రి ఎమ్మా వాల్మ్‌స్లే రెండో స్థానంలోనూ.. ఎంజరు సీఈవో ఇసబెల్లా కొచేర్‌ మూడో స్థానంలోనూ నిలిచినట్టు పత్రిక తెలిపింది. అమెరికా కాకుండా వివిధ దేశాల్లో శక్తిమంతంగా వ్యాపారాల అభివృద్ధికి కృషి చేస్తున్న 50 మందితో ఫార్చ్యూన్‌ ఈ జాబితాను తయారు చేసింది.
మీ స్నేహితులకు రికమెండ్ చెయ్యండి